Generelt mangler personifikasjoner mye når det gjelder narrative (fortellende) myter, selv om antikke myter i det minste ga mange av dem foreldre blant de store olympiske gudene. Ikonografien til flere personifikasjoner «opprettholdt en bemerkelsesverdig grad av kontinuitet fra senantikken til 1700-tallet». Kvinnelige personifikasjoner har en tendens til å være flere enn mannlige, i det minste inntil moderne nasjonale personifikasjoner, hvorav mange er mannlige.